Galvenais, pēc kā jāvadās, izvēloties velosipēdu – pa kādu segumu tiks braukts un kur paredzēts jauno transportlīdzekli glabāt. Lietošanas ērtumu primāri noteiks tas, cik viegli vai grūti būs braukt pa biežāk sastopamu ceļa segumu un cik ērti velosipēdu būs, piemēram, nest pa kāpnēm. Nav vērts ieguldīt nopietnā MTB velosipēdā, ja plānots braukt pa pilsētu, tāpat nebūtu prātīgi izvēlēties lielu rāmi, ja velosipēds glabāšanai būs jānes uz piekto stāvu.